钦定古今图书集成/理学汇编/文学典/第236卷 > 《段安节乐府杂录》 > 《傀儡子》
## 钦定古今图书集成/理学汇编/文学典/第236卷 > 《段安节乐府杂录》 > 《傀儡子》

《自昔传》云：“起于汉祖，在平城，为冒顿所围，其城一面
即冒顿妻阏氏，兵强于三面，垒中绝食。陈平访知阏
氏妒忌，即造木偶人，运机关，舞于陴间。阏氏望见，谓
是生人，虑下其城，冒顿必纳妓女，遂退军。史家但云
陈平以秘计免，盖鄙其策下尔。”后乐家翻为戏。其引
歌舞有郭郎者，发正秃，善优笑，闾里呼为郭郎。凡戏
场必在俳儿之首也。